M/S Viking XPRS

**M/S Viking XPRS** on Viking Line -varustamolle huhtikuussa 2008 valmistunut matkustaja-autolautta. Laiva rakennettiin Aker Yardsin Helsingin telakalla. Alus luovutettiin Viking Linelle 21. huhtikuuta 2008.

Alus on suunniteltu Helsingin ja Tallinnan väliseen reittiliikenteeseen ja sillä on kaksi päivittäistä edestakaista vuoroa. Matka-aika on kaksi tuntia ja 30 minuuttia. Laivan kummi on iskelmälaulaja Paula Koivuniemi.

## Kansikuvaus

***Kansi 11**: Helikopterikansi 
***Kansi 10**: *Sextant deck* – Baari ja aurinkokansi.
***Kansi 9**: *Compass deck* – Komentosilta.
* **Kansi 8**: *Restaurant deck* – Bistro Bella ja Wine & Dine -ravintolat, Xpresso Street -kahvila, Blue Deli, Red Rose -baari, leikkihuone ja aurinkokansi peräosassa.
* **Kansi 7**: *Shopping & conference deck* – Kokoustilat (kesällä Adventure Island -seikkailusaaret, kesän ulkopuolisina loma-aikoina Kid's playroom -leikkimaailma), Viking’s Inn -pubi, Dance Pavilion, tax-free-myymälä, neuvonta, aurinkokansi peräosassa, maihin- ja laivaannousu.
* **Kansi 6**: *Cabin deck* – Hytit, maihin- ja laivaannousu. 
* **Kansi 5**: *Car deck* – Autokansi.
* **Kansi 3–4**: *Cargo deck* – Autokansi.
* **Kansi 1–2**: Pää- ja apukonehuoneet, konevalvomo ja muita teknisiä tiloja.

## Hytit

*Viking Gracen* myötä Viking Line muutti hyttiluokkien nimet perinteisistä kirjain-numerolyhenteistä uusiin kuvailevampiin nimiin. Nimet on muutettu hiljalleen myös muilla Viking Linen aluksilla. Kaikissa hyteissä on WC ja suihku.
* **Seaside Premium** (**LYX**): Tilava 4 hengen ikkunallinen hytti. Parivuode ja vuodesohva. Pinta-ala 17,5–23,0&nbsp;m².
* **Seaside Standard** (**A4**): Ikkunallinen 4 hengen hytti. 2 ala- ja 2 ylävuodetta. Pinta-ala 9,5&nbsp;m².
* **Seaside Standard Allergy** (**A4R**): Ikkunallinen 4 hengen hytti ilman kokolattiamattoa. 2 ala- ja 2 ylävuodetta. Pinta-ala 9,5&nbsp;m².
* **Seaside Standard** (**A2P**): Ikkunallinen 2 hengen hytti. Ala- ja ylävuode. Pinta-ala 8,6&nbsp;m².
* **Inside Standard** (**B4**): Ikkunaton 4 hengen hytti. 2 ala- ja 2 ylävuodetta. Pinta-ala 9,3&nbsp;m².
* **Inside Standard Allergy** (**B4R**): Ikkunaton 4 hengen hytti ilman kokolattiamattoa. 2 ala- ja 2 ylävuodetta. Pinta-ala 9,3&nbsp;m².
* **Inside Handicap** (**HB3**): Ikkunaton 3 hengen hytti. Suunniteltu liikuntarajoitteisille. 2 alavuodetta ja ylävuode. Pinta-ala 13,4&nbsp;m².
* **Inside Piccolo** (**B2P**): Pieni ikkunaton hytti 2 hengelle. Ala- ja ylävuode. Pinta-ala 6,8&nbsp;m².
* **Inside Piccolo Allergy** (**B2R**): Pieni ikkunaton hytti 2 hengelle ilman kokolattiamattoa. Ala- ja ylävuode. Pinta-ala 6,8&nbsp;m².
* **Inside Piccolo Small** (**B2S**): Pieni ikkunaton hytti 2 hengelle. Ala- ja ylävuode. Pinta-ala 5,9&nbsp;m².

## Käyttöhistoria
Viking XPRS myöhästyi alkuperäisestä valmistumisaikataulustaan yli kahdella kuukaudella. Aker Yards syytti myöhästymisestä moottorintoimittaja Wärtsilää. 4. maaliskuuta 2008 saadun tiedon mukaan liikenteen oli tarkoitus alkaa Helsingistä 28. huhtikuuta kello 11.30.

Alukseen tehtiin muutoksia pian valmistumisen jälkeen, sillä sen sisätilojen ratkaisut eivät olleet toimivia ja laivasta puuttui yökerho kokonaan.

*Condé Nast Traveler* -lehti valitsi laivan maailman parhaaksi risteilyalukseksi keskisuurten risteilyalusten sarjassa. Tulosta kritisoi *Cruise Business Review*, joka huomautti, että kyseessä on matkustaja-autolautta eikä varsinainen risteilyalus.

Alusta uudistettiin vuonna 2015, jolloin avattiin muun muassa uusi à la carte -ravintola Wine & Dine sekä pienempi Fashion Shop -myymälä kokousosaston yhteyteen. Lisäksi uusittiin kokousosaston aula, leikkihuone ja ravintola Red Rose. Ulkokansille tuli lisää istumapaikkoja.

Tammikuussa 2017 *Viking XPRS* siirtyi Landskronassa telakalle, jossa yleiset tilat ja hyttiosastot uudistettiin. Alus sai myös uudet potkurit. Telakkakäynnin ajan Helsinki–Tallinna-reitillä liikennöi M/S ''Rosella''.

8.–24. tammikuuta 2020 *Rosella* tuurasi jälleen Helsinki–Tallinna-reitillä *Viking XPRS*:iä tämän telakkakäynnin aikana.

### Laivan siirtäminen Viron lipun alle
Viking Line ilmoitti lokakuussa 2012, että se tekee *Viking XPRS*:llä mittavia kululeikkauksia siirtämällä laivan Ruotsista Viron lipun alle. Hyöty tulisi siitä, että Virossa palkat ja sosiaalikustannukset olisivat jopa 40 prosenttia alhaisemmat. Muutosaie kosketti yli kahtasataa työntekijää.

### Laivan siirtäminen Suomen lipun alle
7. joulukuuta 2022 Viking Line Ilmoitti siirtävänsä *Viking XPRS*:n Suomen lipun alle. Syyksi Viking Line kertoi rekrytoinnin helpottamisen.

## Ongelmat

Aluksella tapahtui 25. helmikuuta 2023 vesivahinko seitsemännellä kannella, jolloin vettä pääsi tulvimaan myös alemmille kansille aluksen takaosassa. Vesivahingosta kärsineet alueet, kuten ravintola, tyhjennettiin matkustajista.

## Sisäkuvia


Pub quiz Finnish championships at Viking XPRS 2015.jpg|Red Rose Café
Buffet restaurant on Viking XPRS.jpg|Buffetravintola
Pub on Viking XPRS in June 2023.jpg|Viking's Inn Pub
Viking XPRS - 20220702 - 38.jpg|Laivan käytävä
Viking XPRS - 20220702 - 19 - Shopping World.jpg|Sisäänkäynti myymälään
Information desk on Viking XPRS.jpg|Info-piste ja kokoustilojen sisäänkäynti


## Lähteet
*
### Viitteet

## Aiheesta muualla

*M/S ''Viking XPRS'' Viking Linen verkkosivuilla
*M/S ''Viking XPRS'' -lehdistötiedote